Menštruácia
Menštruáciu som dostala o 3 dni skôr. Trvala mi jeden necelý deň s tým že tá krv bolazo začiatku normálna potom už bola tmavá. Počas plodných dní sme mali s partnerom chránený pohlavný styk (kondom). Neviete aký by mohol byť problem ? (Pohlavný styk sme mali stále chránený )
Dobrý deň.
Ďakujeme za Vašu otázku.
Krátke menštruačné krvácanie môže mať rôzne príčiny. Krvácanie ovplyvňuje metabolizmus ženy, prípadne hladina rôznych hormónov, niekedy môžu mať na množstvo krvi počas menštruácie vplyv aj stres, psychické faktory, životospráva, celkový stav organizmu ale aj iné závažné ochorenia. Slabé krvácanie sa môže objaviť aj na začiatku tehotenstva, preto ak môžete byť tehotná, odporúčam Vám urobiť si tehotenský test. V prípade pretrvávania zmeny v krvácaní, alebo obáv navštívte svojho gynekológa pre vylúčenie vážnejších príčin slabého krvácania.
Prajem pekný zvyšok dňa.
S pozdravom
Mgr. Barbora Bičanovská